Szepsi István 1609-ből és 1610-ből való disputációi Pareus Dávid Collegium Theologicum-ában találhatók. Vö. Szinnyei [= Szinnyei József: Magyar írók élete és munkái. I-XIV. köt. Bp. 1891-1914.] XIII. 797. Szepsi Korotz György így ír róla a Bazilikon dóron élén (6b): batoritotac engemet az én kegyelmes Uram Patronussom [Mágócsi Ferenc] jambor hü szolgáji, Iró Déáki, Szepsi István és Erdö-Benyei Matthyás Uraim…” 1620-ban kiadott disputációját (RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]III. 1295.) neki ajánlja – mint nagybányai papnak – Gönci F. János.