Amszterdam „három hajókázásáról” valóban könyveket lehetett volna írni. Pontanus [= Ioannis Ioviani Pontani… opera, quae soluta oratione composuit, omnia, in tomos tres digesta. Primus. Bázel 1538. OSzK Ant. 4960.] pl. mindháromról nagy részletességgel, szép illusztrációkkal számol be: Amstelodamum 128-142. Az első hajókázást északra 1594-ben szervezték, sikertelen volt; a második és harmadik Barents és Heemskerk 1595-96-os expedíciója, melyről már szóltunk (Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 156.). A déliek az eredménytelen északi kísérletekkel egy időben zajlottak le, s Indiát a Jóreménység fokának megkerülésével igyekeztek elérni. Az első 1595 tavaszán indult útnak, elérte az indonéz szigeteket, parancsnoka – mint az 1598-as második vállalkozásnak is – Cornelis de Houtman volt. A további déli expedíciók már az 1602-ben megalakult Holland Keletindiai Társaság vállalkozásai voltak. Vö. Németalföldi tengerjárók. Id. kiad. 47-75.