Nürnberg viszonylag korai alapítását, épületeinek szépségét, kereskedelmét, várát, a várhegyről való elnevezését részletesen leírják az általunk látott földrajzi művek (pl. Münster [= Sebastian Münster: Cosmographia universalis lib. VI… Bázel 1550. Szegedi Somogyi Könyvtár Ge. 125.] 448-449.), bár a nevezetességek mindegyikét és pontokba szedését – ami nem feltétlenül egyéni lelemény – ezekben nem találtuk. A XVIII. századra elnéptelenedett, elhanyagolt város látnivalóinak későbbi leírása: Sándor I. [= Sándor István: Egy külföldön utazó magyarnak jó barátjához küldetett levelei. Győr 1793.] 230-237., Somody [= Somody István Utazása 1789 és 1790 Esztendökben… Kézirat. OSzK Oct. Hung. 755.] 229a. Történetéről részletesebben szól Erdélyi János 21-23.