Honterus János (1498-1549), a nagy erdélyi szász humanista latin nyelvű kozmográfiája Európa-szerte keresett földrajzi tankönyv volt, a XVI. században számtalanszor kiadták. Szepsi Csombor csak tanulhatott belőle, forrásai közé nem számíthatjuk, mert ennél sokkal részletesebb művekből merített. Lengyelország tábláját ld. pl. Rudimentorum Cosmographicorum… libri III. cum elegantissimis tabellis Geographicis… Prága 1595. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]III. 861. 667a.