A világszerte ismert Sz. András napi babonákról ld. Katona Lajos Eladó lányok napja c. dolgozatát: Irodalmi tanulmányok: II. köt. Bp. 1912. 308-315. Mindezt Szepsi Csombor olvashatta, de láthatta is. Ez utóbbi lehetőség mellett szól az a körülmény, hogy a vásári élmények leírása a naplóból került az Europica Varietas-ba. De mivel a vásári látványosságok felsorolása után Csombor Márton azonnal a Sz. András napi babonák ismertetésére tér át, lehet, hogy ezt is naplójából idézi. Sz. András napja ui. nov. 30-ára esik, ez a dátum pedig a naplóban logikusan következhet Sz. Márton napja: nov. 11-e után. A két nevezetes sokadalmat – ha nem is ebben az évben – természetesen már 1616-ban megtekinthette.