Jacobus (James) Lambe-ről Békés Á. [= Békés Ágnes: Szepsi Csombor Márton Angliában. Angol Filológiai Tanulmányok. Hungarian Studies in English. II. köt. Debrecen 1965. 5-35.] (29-30.) Canterburyből kapott levéltári adatai nyomán annyit tudunk, hogy 1661-ben halt meg címzetes kanonokként, s e méltóságot már 1622-ben is viselte. Háza – melyben Csombor Márton is megfordult – a Green Courtban, a mai katedrálisi könyvtár közvetlen szomszédságában állott. Szepsi Csombor megtudta tőle, hogy „öis Német Országban budosott”, s albumába is bejegyeztette nevét (Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 222-223.). A székesegyházra vonatkozó pontos értesüléseknek is ő lehetett az elsődleges forrása.