Dánia általános jellemzése (Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 126-132.) eredeti megfigyelést nem tartalmaz, valamennyi adata forrásmunkából való. Mivel 1618. ápr. 26-án Koppenhága elérésével (vö. Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 125-126.) a napló megszakad, s majd csak máj. 1-én, Dánia elhagyásával folytatódik (vö. Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 136.), színesebb, egyénibb képet a dán fővárosról sem adhat Szepsi Csombor, hisz alig töltött itt egy-két napot. 26-án délben még csak meglátták a várost, napszállatnál hamarabb aligha léphetett volna földjére, ha erre egyáltalán sor kerül. Utazónk azonban talán ki sem szállott a hajóból, s ha mégis, a járás-keléshez nem nagy kedve lehetett: alig néhány napja, hogy „elhatalmazék rajta az tengeri betegség”, s „harmad egész napig nyomorgott szertelen” (Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 123.). 27-én s az ezt követő három napon volt tehát Dániában, mert ahhoz, hogy máj. 1-én este már „az Sueciai tengerre” érjenek, e nap reggelén el kellett indulniok. Maga a Helsingør-Koppenhága távolság 40 km, a vámmal nemkülönben idő tellett. A Dánia elhagyásával kezdődő naplófejezet egyébként máj. 1-től 8-ig, a Hollandiába való megérkezésig tart (vö. Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 153.).

Amilyen egyszerű a dániai tartózkodás pontos időtartamának megjelölése, a napló és a forrásokból származó rész elkülönítése, oly tisztázatlan egyelőre e források problémája. Itt különösen számolnunk kell azzal, hogy a szétszórtan fellelt megfelelések esetleg egyetlen műben találhatók, bár egyes esetekben a Mercator [= Gerardi Mercatoris Atlas sive cosmographicae meditationes de fabrica mundi et fabricati figura. Amszterdam 1613. Bp. Egyetemi Könyvtár Ir Ge 110.]-atlaszok vagy akár Braun [= Georg Braun-Franz Hogenberg: Civitates orbis terrarum… Vol. I-VI. 1572-1617. Bp. Egyetemi Könyvtár MV 2r 1,2,7.] egyenes használata sem kizárt.