Reiner Menyhárt – aki az Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 325. lapján is szerepel – vagyonos, nagy tekintélyű kassai kereskedő volt. Már 1598-ban a város bírája, mely méltóságot összesen hatszor viselte, utoljára 1616-ban. Bocskay kassai bejövetelekor, mint a communitas elnöke, fontos szerepet játszott a város átadásában. 1619. szept. 3-án és 4-én megismételte akkori szereplését. Szepsi Lackó [= Szepsi Lackó Máté krónikája és emlékezetre méltó hazai dolgoknak rövid megjegyzései. 1521-1624. Kiad. Mikó Imre. Erdélyi Történelmi Adatok. III. köt. Kolozsvár 1858.] krónikájának egyik legkitűnőbb jelenete beszéli el –visszaadván a németesen selypítő Reiner hanghordozását –, hogy amikor Dóci András császári főkapitány megrémült Rákóczi György közelgő hadaitól (220): „Estére kelvén Hoffmann Györgyöt és Gyulai Istvánt, a király számára való főporkolábot Rayner Menyhárthoz küldé, /hogy hűségét a császárhoz tartsa meg… De nem assentiála Rayner, felelvén: « Sok jókat adott Isten énnekem Magyarországban: feleséget, gyermekeket, becsületet, gazdagságot. Azért nem leszek árulója Magyarországnak»/ éjszakára a város kulcsait kéreti vala. Megértvén Rayner Menyhárt a legatiot, megharaguvék, ragadá a hellebárdját kezébe és mondá: «Azt hallom hogy Dóczi uram azt mondja, énnekem fejem véteti; pizony meg hal addig két ember, mig én meghalok.» Azután mondá: «Fiam Melda György! állj az ajtóra, hadd esküdjön meg ez az ember az ország hűségére.» Pityörgeni kezde Gyulai István, melyet látván Melda György, mondá Raynernek: «Uram, hagyjon békét neki kegyelmed ilyen éjszakának idején.» Mondá Rayner: «Fiam Melda! pizony elköltünk a tréfáról, ugyan pizony meg kell ennek lenni.» Azután mondá Gyulainak: «Addig sususu, addig suttogátok, susogtátok, peste kurafiak, hogy az ország pékeségét elpontátok, lássátok immár! Nó esküdjél, mert pizony majd elüttetöm a fejedet, pizony addig innen ki nem mégy, míg nem esküszöl.» Így a fő porkolábot ország haségére megesketé és elbocsátá… Éjszaka az ágyúkat a piaczon Rayner megtölteté, a király képe házának forgattatá hogy ha mit tentál Dóczi, fejére rontassa a lázat. ’ Reiner Menyhárt 1621-ben halt meg, a kassai dómban állítottak neki síremléket. Vö. Szepsi Lackó [= Szepsi Lackó Máté krónikája és emlékezetre méltó hazai dolgoknak rövid megjegyzései. 1521-1624. Kiad. Mikó Imre. Erdélyi Történelmi Adatok. III. köt. Kolozsvár 1858.] 219-222., Kerekes: Almási [= Kerekes György: Almássy István kassai kereskedő és bíró üzleti-, köz– és családi élete 1573-1635. Bp. 1902.] 11-14, 19, 44, I05., Uő: Bethlen Kassán 134-135, 338. stb., Kemény Lajos: Alvinczy Péter életéhez. ItK [= Irodalomtörténeti Közlemények]1910. 103-104. Ismerjük egy magyar nyelvű levelét a nádaskai főbíróhoz 1616. dec. 19-ről (Kassa város Levéltár 5703/40.), s 1620, szept. 24-én németül felvett testamentumát (Uo. AS Lad. EE Fasc Reiner Nr 2.).