A Szűz Mária templom alapítási éve valóban „az Sacristia felet valo jrásbol” tetszik meg, innen közli EVL [= Martona Csombora Podróz po Polsce. Tlumaczył Jan Slaski. Tłumaczenie zostało dokonane przy współpracy doktora Sándora Kovácsa. Przypisami opatrył Wacław Zawadzki. Varsó 1961.] 122. is: 1359-ben fejezték be, majd 1402 és 1502 között alapjaiban újjáépítették. Ekkor alakították ki a 105 m hosszú, 66 m széles, 2500 személy befogadására alkalmas belső részt. Kezdetben a Főváros plébániatemploma volt, 1577-ben került a protestánsok kezére. Az alapításról és a templom, valamint a városfal közös fundamentumletételéről Schütz [= Caspar Schütz: Historia rerum Prussicarum … Zerbst 1592. OSzK Ant. 389. (Ezt idézzük.) A D. Chytraeustól gondozott 2. kiad. (Lipcse 1599.) a Vatikáni Kvt-ban: Palatina 105. II. 184.] is tájékoztat, a feliratot is közli, így valószínű, hogy Csombor Márton e kényelmesen hozzáférhető helyről merít (80a): „Anno Domini M.CCC.XLIII. feria quarta post Laetare positus est primus lapis muri Ecclesiae beatae Virginis Mariae, cuius dedicatio celebrabitur Dominica proxima post festum Natiuitatis Mariae”. A felirat szövegét ld. még Heldvarderus [= Sylva chronologica circuli Balthici… Beschreibung der Länder und Orter die ordentliche Succession aller Könige in Dennemarck und aller Hertzogen… Von dem Jahr nach Christi Geburth 1500 biss auffs 1623. Jahr. Beschrieben von Nicolao Heldvardero… Hamburg 1625. Hamburgi Staats– und Universitätsbibliothek A/ 80368.]nál: I. 56.