A canterbury-i székesegyház – Anglia harmadik csodája (a másik kettő: a London Bridge és a Westminster Abbey, vö. Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 198, 205.), Sándor I. [= Sándor István: Egy külföldön utazó magyarnak jó barátjához küldetett levelei. Győr 1793.] 284. szerint „nevezetes gothus munkájú épület” – Anglia egyik legszebb középkori műemléke, 1174 és 1411 között épült. Composteláról, Loretóról és Aachenről Szepsi Csombor nem véletlenül beszél éppen ezzel kapcsolatban. A canterbury-i székesegyház és az ott őrzött Sz. Tamás relikviák részletes leírása ugyanis szintén Erasmusnál, az ereklyekultusz kritikája kapcsán fentebb idézett Peregrinatio religionis ergo c. beszélgetésben olvasható; leírásakor Hentzner [= Pauli Hentzneri Itinerarium Germaniae, Galliae, Angliae, Italiae… Huic libro accessere nova hac editione I. Monita peregrinatoria… Nürnberg 1629. Sárospataki Könyvtár Q 420.] (237.) is emlegeti Erasmust. Ez még egy érv amellett, hogy szerzőnk valóban támaszkodott Erasmusra, aki – itt is merítvén személyes élményeiből – az ereklyéken kívül a székesegyház két méltóságteljes tornyáról, az oszlopokon levő könyvekről – köztük Nicodemus kétes hitelű evangéliumáról – ugyancsak megemlékezik: „Cantuaria. In ea sunt duo monasteria pene contigua, utrumque Benedictinos habet… hoc quod nunc appellatur divi Thomae, sedes archiepiscopi fuisse videtur… Templum autem divo Thomae sacrum tanta maiestate sese erigit in coelum, ut procul etiam intuentibus religionem incutiat… Turres sunt ingentes due, procul veluti salutantes advenas, miroque nolarum aenearum boatu longe lateque regionem vicinam personantes, in vestibulo templi, quod est ad Austrum, stant saxo sculpti tres armati, qui manibus impiis virum sanctissimum trucidarunt… Nihil praeter structurae molem, et libros aliquot columnis affixos, in quibus est Evangolium Nicodemi…” Colloquia familiaria. Id. kiad. 663. és Nyájas beszélgetések. Id, kiad. 14.