Lengyelország „derék le irása” (Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 8-12.) teljes egészében földrajzi művekre térképekre épül, csupán a népjellemzésben (ruházat) s a vallási állapotok rajzában lehet némi egyéni megfigyelés. A címert Münster [= Sebastian Münster: Cosmographia universalis lib. VI… Bázel 1550. Szegedi Somogyi Könyvtár Ge. 125.] közli (894.), s a folyók összefoglalásának első fele is emlékeztet rá (890): „Hic fluvius, qui alio nomine Visla et Istula appellatur, labitur de alto in bassum cum fragore et sonitu et initium sumens ex montibus Sarmaticis… decurrit per medium Poloniae ad mare Balticum, atque prope Gdanum ruit in mare ipsum. Sunt et alii insignes et navigabiles amnes in regione, quorum… alius quidam famosus amnis Varta dictus originem ducit ab oppido Cromolauu… Aliud flumen Bug…” Termékenységéről az Atlas minor [= Atlas minor Gerardi Mercator [= Gerardi Mercatoris Atlas sive cosmographicae meditationes de fabrica mundi et fabricati figura. Amszterdam 1613. Bp. Egyetemi Könyvtár Ir Ge 110.]is a I. Hondio plurimis aeneis tabulis auttus atque illustratus. Transl. Peter Offenbach. Frankfurt am Main 1609. Magyar Tudományos Akadémia Könyvtár Földr. Qu. 139.] ír hasonlóan (468): a bő árpa-, búza-, viasz-, méztermés mellett a sóbányászatról is beszél, a vad ökrökről („Büffel oder Vroschen”) is szól, az ón helyett viszont a kén bőségét emeli ki; Krakkóról, Lublinról ugyanazt mondja, mint az EV, a a többi várost is emlegeti, népjellemzése azonban eltér Szepsi Csomborétól: pazarlónak és mértéktelen ivónak mondja a lengyeleket. Hogy szerzőnk leírása ez esetben is feltétlenül forrásra épül, azt pl. Bertalanffi [= Bertalanffi Pál: Világnak két-rendbeli rövid ismérete… Nagyszombat 1757.] sorai sejtetik; mintája nyomán hasonló tulajdonságokat emel ki (690): „A’ népe Lengyel Országnak igen szapora és számos, éles elméü, negédes, kérkedékeny, tisztelet és szabadság szerető; ezért kész mingyárt fegyvert rántani…”