Rochester vára a Towerrel egyidőben épült, kőhídját pedig Sir Richard Knolles tábornok emeltette a tengerbe itt torkolló Medway fölé, a befejezetlenül maradt vasrostély-rendszert később illesztették hozzá. Vö. Békés Á. [= Békés Ágnes: Szepsi Csombor Márton Angliában. Angol Filológiai Tanulmányok. Hungarian Studies in English. II. köt. Debrecen 1965. 5-35.] 28-29. Sándor I. [= Sándor István: Egy külföldön utazó magyarnak jó barátjához küldetett levelei. Győr 1793.] így emlékezik. meg róla (285): „Vagyon a’ folyó vizén egy derék kő hídja, a’ melly is, a’ Londoni hidakat ki vévén, a’ leg hoszszabb, leg magasabb, ’s leg erősebb Angoly hidak közül való.”