Ennek előtte Braun [= Georg Braun-Franz Hogenberg: Civitates orbis terrarum… Vol. I-VI. 1572-1617. Bp. Egyetemi Könyvtár MV 2r 1,2,7.] az amszterdami börzéről ad leírást, s ez a másik „gyönyörü setálo helye az városnak”. Pontanus [= Ioannis Ioviani Pontani… opera, quae soluta oratione composuit, omnia, in tomos tres digesta. Primus. Bázel 1538. OSzK Ant. 4960.] szép metszetet közöl róla (Amstelodamum, a 64. lap után), Keresztesi [= Keresztesi József Akadémiai utazása, a’ külországokban. Kiadva: TSz [= Theológiai Szemle] 1925-1935.] pedig így írja le (TSz [= Theológiai Szemle] 1929. 380): „Bursa, a’ Városházához nem messze, oly helly a’ hol minden nap a Vasárnapon kívül, mindenféle Kalmárok… összve gyűlnek. Fundámentumát vetették A. 1608. nagy 4 szegletű udvar, mellynek hossza 87 lépés. Köröskörnyül van fojosóval, melly oszlopokon áll: ezekre bizonyos nemzetségeknek neveik fel vagynak írva, azhol szoktak megjelenni. Egyik végin 2 rettentő Oroszlán tartja a’ Város tzímerét; a’ másikon van egy igen nagy Mercurius mint a’ Kalmárok Istene; mellette egy kakas, melly vigyázást jelent. Itt nagy ’sibongás és tolongás közt kiki alkuszik mustrál mutogat etc… . Egy tenyérnyi vagy egy marok mustrára, egész hajó portékákat megalkusznak…”