Az ruhak és drága öltözetek el nyönek… de az hir nev, az mely az irás által lészen, mind öröcké megh marad = A motívumot – a hírnév helyébe szerelmét helyezve – Balassi is megverselte: „Idővel paloták, házak, erős várak, városok elromolnak…” Ld. még Beniczky Péter egyik énekében, valamint a Balassi-Rimay kiadások Ferendum et sperandum c. darabjában. Vö. Eckhardt Balassi-kiad. [= Balassi Bálint Összes művei. I-II. köt. Összeáll. Eckhardt Sándor. Bp. 1951-1955.] I. 97, 232. Prágai [= Prágai András: Sebes agynak késő sisak. Kézirat. OSzK Oct. Hung. 69. Komlovszki Tibor másolati példányát használtuk.] Andrásnál ezt olvassuk (62a-62b):

„sok drága öltözet
nagy erös Epület,
Rothadás alá esik,
de az szép bölczesség,
io hir nev, Egesseg,
mind örökke Tündöklik.”

Vö. még US [= Szepsi Csombor Márton: Vdvari Schola… Bártfa 1623. RMK I. 527.] 187. és Eckhardt Rimay-kiad. [= Rimay János Összes művei. Összeáll. Eckhardt Sándor. Bp. 1955.] 128.