A halálról való további képzelgés a mennyországleírások biblikus frazeológiáját alkalmazza. Drágakövekből, gyöngyökből – János jelenései szerint – isten városa épült, s ennek mindegyik kapuja „környös körül draga köböl vagyon” – olvassuk pl. Bornemisza Péternek Isten városáról, az menyországról c. hosszú énekében, ahol még nagyobb bőséggel soroltatnak elő a különféle drágakövek. Ld. a Bornemisza-Énekeskönyv id. kiadásában CCXXIa-CCXXIb.