Peregdi István Kassának Bethlen előtti meghódolásakor 1619-ben népszószóló, a communitas elnöke volt. 1621-ben is városi tisztviselő, ún. sörtiszt s 1630-ban is az. Az 1633-as adófizetői lista, még „Peregdi Istvan ur” Kiss utcai házáról beszél (Wick: Kassa [= Wick Béla: Kassa története és műemlékei. Kassa 1941.] 98.), bár Kerekes szerint (Bethlen Kassán 369-370., vö. még 17, 28.) ekkor már nem élt. Ennek azonban önmaga mond ellent (Almási 168.), mikor Almási 1635-ben kelt végrendeletét s benne e sorokat közli: „Pereghdi István uramnak… minthogy… nekem eleitöl fogva jóakaró komámuram volt… hagyok egy tiz arany nyomó aranyat.” 1612 és 1618 között kelt, Czurman Ádámmal közösen írott levelét Kemény Lajos adta ki (Tört. Közl. Abaúj-Torna vm. és Kassa múltjából 1911. 121-122.).