### 11.

# Redmeci T. János megtámadja az Europica Varietas-t

### 1622

Az Europica Varietas-ban a párizsi Cimetiére des Innocents-ról ez a különös tudósítás olvasható (264): „Ez temetöben huszon négy ora alat az el temetet test ugy el rothad, hogy annakutánna az czontyat mindgyart ki szedik… Redmeci T. János Az felséges Bethlen Gábornak… öt rendbeli… Isten Anyaszentegyházával czelekedett jótéteményéről c. Kassán, az Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] nyomtatójánál 1622-ben megjelent s ma már csak egyetlen példányban ismert munkája (RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 523.) a Második jó tétemény c. fejezetben ennek kapcsán támadja az útikönyvet: „Ha ott jártam volna, Kegyelmes Uram, ahol az nagy attyoknak még az unokája sem nyőheti el az saruját, avagy onnan jöttem volna, aholott 24 órára ha be tészik az meg holt embert a földben, meg rothad mingyárt és csak az csontya marad, ez világi embereknek, valamit irnék, mind inkább tetszenék. Mert természet szerint igen örülnek az emberek az újságnak. De ám bár valaki it [=ivott] légyen az Euphrates vizében, sokat bujdosott légyen, egyik tengerrül az másikra, látta légyen az a tartománt, ahol az Elephantok, Unicornisok*, Párduczok teremnek, avagy ugyan jött légyen bár Americábul, a kit uj világnak neveznek, mind csak elmulandó dolgok azok, nem hoz semmit is az léleknek üdvösségében való epületire.” (Közölve: Erdély öröksége. IV. köt. Kiad. Makkai László. Bp. [I941.] 43.) A párizsi temetővel kapcsolatos kétkedésen kívül a sok bujdosásra (vö. Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] címlap), s – mint Bán Imre kiegészít – az elnyűhetetlen facipőkre (vö. Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 259.) vonatkozó gúnyos megjegyzések is Csombor Mártont illetik aki az US [= Szepsi Csombor Márton: Vdvari Schola… Bártfa 1623. RMK I. 527.] bevezetőjében válaszol Redmecinek (7b-8a): „Szentirásnak példájával… nem annjira mint Historiáckal éltem, ezért hogy némellyeknek, kiknek felette nagy gondgyok vagyon réa, ha szomszédgyok az VR földe szántasára czinálté ekét avagy nem, magok penigh meg csak szeginek faragasára sem igyekeznek… ellenem valo zaygasokat le czendesithetnem…