A Zemplén megyei Monaki családnak érdekes irodalmi kapcsolatairól tudunk. Az 1598-ban elhunyt Monaki János füleki várkapitány halálára Bocatius [= Bocatius János: Hungaridos Libri Poematum Quinque. Bártfa 1599. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]II. 287. Sárospataki Könyvtár HH 817.] (403.) írt sírverset. Monaki Miklós az ő fia volt: 1607-ben ónodi kapitány, Bethlen Gábor idején a fejedelem híve, de 1625-ben már II. Ferdinándtól kapott báróságot. Monaki János testvérének, Péternek Zsófia leányát Tatai György vette feleségül, Monaki Miklós és Csitneki Anna lányai közül pedig Erzsébet Darholtz Ferenc, Zsuzsanna Thököly Zsigmond neje lett. Vö. Nagy Iván [= Nagy Iván: Magyarország családai… I-XIII. köt. Pest 1857-1868.] VII. 551-554. és Radvánszky [= Udvartartás és számadáskönyvek. I. köt. Bethlen fejedelem udvartartása. Közli Radvánszky Béla. Bp. 1888.] 188. Darholtzot és Tatait emlegeti az Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] (28, 320.), Zsuzsanna halálára Barakonyi Ferenc írt verset. Vö. Klaniczay Tibor tanulmányával. Magyar Századok, Bp. 1948. 125. Vö. még Varga Imre: Barakonyi Ferenc az újabb adatok tükrében. ItK [= Irodalomtörténeti Közlemények]1967. 54-55. Monaki Miklós jól ismerte Rimayt, mert az Apologia, Az az… micsoda…. Okokbol Kenszeritettenek Cseh Orszagnak mind harom Statusi… magok oltalmaert hadat fogadni… (Kolozsvár 1618. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 1790.) c. kiadvány egyik példányának (Magyar Tudományos Akadémia Könyvtár Qu. 258.) első meglevő lapján Szabó Károly szerint Rimay János kezével írva ez olvasható: Monaki Miklos Uram ő kegyelme ajandeka. Ao 1618, 28 9bris. A nagyúr és felesége Szenci Molnár Albert támogatója volt. Őt kérték fel a Zemplén megyei bekecsi templom avatási ünnepségeire, s Molnár Albert 1625-ben – óhajukra és dicséretükre – szerkesztette a Consecratio templi novi [= Consecratio templi novi, Az az, Az Vyonnan feleppitetett Bekeczi Templumnac es megszentelésekor… tétetött Praedicatiók… Szerk. Szenci Molnár Albert. Kassa 1625. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 546. Sárospataki Könyvtár NN 675.]-t. Ennek előszavában hálásan mond köszönetet „mind az idegen országba” néki „küldöt segedelemért, s-mind az Monaki és Somosi Házoknál nyuytott es onnan küldött kedves jóéteményekért”. A Monakiak a Nyáryakkal is szoros kapcsolatot tartottak. Monaki Miklós 1632. szept. 14-én temetési meghívót küldött Somosból Nyáry Istvánnak, mivel az isten „Czithnekj Annat… hoszu sulios beteghsigi utā maganak walaztuā ez Jelen ualo Septembernek 9. napiā… rendeltem Temetisinek… Napianak, ugÿan ez Jelen ualo Septembernek 29. Napiat az Monakj Templombā.” (Nr 07839.).