A török rabságból szabadult foglyok meséje – amelyhez teljesen hasonlót ír Betlehemről Kiss István [= Kiss István: Jeruzsálemi utazás. Kiad. Pásztor Lajos. Róma 1958.] (216.) – bizonyosan Ménil-la-Horgne-ban jutott Csombor Márton eszébe, kidolgozására azonban az Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] írása közben kerülhetett sor. Ugyancsak ekkor vethette papírra a rossz garasokkal becsapott öregasszony történetét is; legalábbis befejezését („de im most penitentiat tartok felöle”).