Az itt leírt Magas Kaput 1574-ben építették azokon a földsáncokon, melyek a XIII. századi gótikus falakon kívül emelkedtek. 1586-88-ban az antwerpeni Sz. György kapu mintájára Wilhelm van der Blocke városi építész faragta ki „nagy szép mesterséggel faraghot köuekböl virágosan”. A címerek leírásakor a jelmondatok összekeveredtek. A középrész a valóságban így hangzott: Justitia et pietas duo sunt regnorum omnium fundamenta; a másik kettő: Sapientissime fiunt omnia, quae pro republica; Civitatibus haec optanda bona maxima: pax, libertas, concordia. A harmadik címer nem Königsbergé, hanem a királyi Poroszországé. Dancka címere – eredetileg egy tengeren úszó vitorlás két fehér kereszt vörös alapon – valóban a keresztesektől maradt, Jagello Kázmér 1457-ben a koronával bővítette. Vö. Słownik I-II. [= Słownik geografii turystycznej Polski. Kom. red. Maria Irena Mileska, Jerzy Kondracki… Tom I-II. Varsó 1956-1959.] I. 190, és EVL [= Martona Csombora Podróz po Polsce. Tlumaczył Jan Slaski. Tłumaczenie zostało dokonane przy współpracy doktora Sándora Kovácsa. Przypisami opatrył Wacław Zawadzki. Varsó 1961.] 118-119.