1616. esztendöben, idömnek penigh 22 esztendeieben = Eme utalás alapján Erdélyi János (I. m. 377.) vitába száll Bod Péterrel, aki szerint (I. m. 312.) szerzőnk születési dátuma 1595. Bod az útleírás csonka példányát használta és a 374. lap másik vallomásából következtetett: „tizenket esztendös koromban 1607 eszt.” Egyikőjük sem egyeztette a két utalást, melyek csupán látszólag mondanak ellent egymásnak. Ha Szepsi Csombor 1607-ben tizenkét éves volt csak 1595-ben születhetett, míg viszont, aki 1616-ban élete 22. esztendejében járt, az 1595-ben is születhetett. Csombor Márton születési dátuma tehát 1595. Vö. Kovács Sándor: Miért nevezi Bod Péter „Itinerarium”-nak az „Europica Varietas”-t? MKSzle [= Magyar Könyvszemle] 1959. 74-76.