A három Calizra vonatkozó tudnivalókat Csombor Márton naplója, illetve források nyomán illeszti útleírásába. A hispániairól pl. Münster [= Sebastian Münster: Cosmographia universalis lib. VI… Bázel 1550. Szegedi Somogyi Könyvtár Ge. 125.]nél olvashatott (58): „alii… insulam Gades asserunt fuisse Herculis columnas. Et tertii dicunt in Gadibus fuisse templum Herculis”. Szenci Molnár szótára sem hagyja említetlenül (419): „Gades = Egy Sziget nem meszsze Spaniol Orszaghoz, ahol az Hercules Temploma és hires Oszlopi vadnak.” Szerzőnk tehát tévesen ír Herkules oszlopai helyett Nagy Sándoréiról. Valószínűleg Suetonius egy helye járt a fejében, ahol Nagy Sándor neve a hispaniai Gadesszel kapcsolódik össze (Vitae. Divus Julius 7.1): „Quaestori ulterior Hispania obvenit, ubi cum mandatu RP. iure dicundo conventus circumiret Gadisque venisset, animadversa apud Herculis templum Magni Alexandri imagine ingemuit”. E példa gyakori a régiségben; XVII. századi előfordulásait ld. Bán: Apáczai [= Bán Imre: Apáczai Csere János. Bp. 19b8. Irodalomtörténeti Könyvtár 2.] 377-378. A flandriai Calizhoz vö. Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 232.