### 5.

# Magyar versek

### 1622

A Magyar versek szerzőségének bizonyítását ld. a bevezető tanulmányban. Lelőhelye: NHP [= Négy szép hallottas Praedikatiok, Mellyek praedikaltattanak… Bedegy Nyari Ferenc… temetésén, bizonyos, tudos, bölcz Praedicatorok által, A. 1622. 9. Oct. Bártfa 1624. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 534. Sárospataki Könyvtár [= A Tiszáninneni Református Egyházkerület Nagykönyvtára, Sárospatak.] D 523.] 35a-39a. Az US [= Szepsi Csombor Márton: Vdvari Schola… Bártfa 1623. RMK I. 527.] kéziratának befejezése után keletkezett, 1622. szeptember elsejét, Nyáry Ferkó halálának napját követően, talán még az október 9-i temetés előtt. Magyarázatokat a következő sorokhoz kell fűznünk:

35b, 5: „én édes örögh Anyám” = Várday Kata; 36a, 7: „ki mulásomnak utolsó oráján személyéd nem nézhettem” = Nyáry István nem volt ott fia halottas ágyánál, vö. NHP [= Négy szép hallottas Praedikatiok, Mellyek praedikaltattanak… Bedegy Nyari Ferenc… temetésén, bizonyos, tudos, bölcz Praedicatorok által, A. 1622. 9. Oct. Bártfa 1624. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 534. Sárospataki Könyvtár [= A Tiszáninneni Református Egyházkerület Nagykönyvtára, Sárospatak.] D 523.] 29b-30a.; 37b, 14: „én édes kedves nényem… Két kis arvaid” = Bedegi Nyáry Krisztina, valamint az 1621. október 19-én elhunyt Thurzó Imrétől született Erzsébet (szül. 1621. febr. 20.) és Krisztina (szül. 1622, ápr. 25.) nevű gyermekei; vö. Ipolyi [= Ipolyi Arnold: Bedegi Nyáry Krisztina 1604-1641. Bp. 1887. Magyar Történelmi Életrajzok.] 42, 51. ; 38b, 17: örög = örök. Az örög alak nem feltétlenül hiba, a NytSz [= Szarvas Gábor-Simonyi i Zsigmond: Magyar nyelvtörténeti szótár. I-III. köt. Bp. 1890-1893.] a Bornemisza-Énekeskönyv R4b leveléről idézi (II. 1189) : „Neki adoc hoszu napot, es az örög bodogsagot.”; 38b, 18: nisze = olv. nézsze, értsd: nézzétek csak. Vö. Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 74.

### (35a) MAGYAR VERSEK.

[1.]
NInczen ez világon semmi gyönyörüsęg,
| lám sokkáig állandó.
Az ember élete mint egy liliomnak
| szépsege el mulandó.
Minden fęle rendnek gyengen nevelt testek
| koporsoban szállandó.
[2. ]
Iffiaknak, véneknek szép gyenge szüzeknek
| látom megh kel halniok.
Világhban örvendö, szöm gyönyörköttetö
| Vrfinak rothadniok.
Sok kazdagságoktól világi javaktól
| el kel hidgyed válniok.
(35b) [3.]
Az mikor szülemnek, Attyámnak, Anyámnak,
| szavát halgattam vala,
Azon igyekezvén hogy
| tanitásokot halván szolgáltam vólna.
Mert immár tizenkét Esztendöre járó
| koromra jutám vala.
[4.]
Reménsęgh felöllem minden emberekben
| tudom igy tapláltatot.
Hogy édes Atyámnak nyomdokát követvén
| országot oltalmazok.
De az Vr tanácza, és szent akarattya
| felölem mást rendelt vólt.
[5.]
Jay megh szomorodál nagy bánatra jutál
| én édes örögh Anyám.
(36a) Nem vigasztalhatlak keserüsęgedben
| kit magam is akarnám.
Tisztes vénsęgedet és+ embersęgedet
| jay hog nem szólgálhattam.
[6.]
Figyelmetes szivel buzgo reménsęggel
| az nagy Istent szólgállyad.
Hogy ez nagy örömre fęnyes diczössęgre
| mint én lelkedet+ adgyad.
Az után örömmel töb szép gyermekeddel
| az Istent magaztállyad.
[7.]
Edés kedves Atyam jó hired nevedet
| lám meg nem viselhettem.
Attyai vóltodat jó akaratodat
| czak meg sem köszönhettem.
(36b) Mert ki mulásomnak utolsó oráján
| személyéd nem nézhettem.
[8.]
Rettenetes képpen az szomoru halál
| nékemis nem kedvezi.
Hogy édes szavadat megh halhattam vólna,
| czak addig sem engedi.
Már czak azon kérlek hogy az mit vétettem,
| légyen nálad feleytvé.
[9.]
Egyenes erkölczében fel nevelt oktató
| édes iffiabbik Anyam.
Kérlek ne keseredgy mert az nagy Istennek
| én velem most áldoztal.
Jól tudom érettem az szomoru halált
| fel vennéd az mint látom,
(37a) [10.]
Nagy hértelensęggel mikor az nagy Isten
| engemet hozzá hivá.
Sok biztató szókra vigasztalásokra
| nékem szent lelkét adá.
Mert mellettem forgot, noha nem látátok,
| az Vrnak szent Angyala.
[11.]
Czaczogó nyelvemmel édes beszédekkel,
| Hogy nem kezdék szóllani.
Két kezeczkeimmel lám édes nyakadot
| Kezdém hozzám kapczolni
De nem vihettelek ez nagy düczössęgre
| az szent Istent diczirini.
[12.]
Zengedezö jay szót, gyázt, szomoruságot
| értem ne czelekédgyél.
(37b) Mert nagy düczössęgben Angyali örömben
| engemet ereztetél.
Ez nagy vigásságra, fęnyes palotára
| teis hát igyekezzél.
[13.]
Vay ha most látnátok inkáb gyönyörkednék
| szömeitek én bennem.
Hogy sem ez világon mikor jaczodoztam
| elöttetek ez testben.
Mert nem fęlek immár semmi faydalomtol
| halál sincz ez életben.
[14.]
Nem feletkeztem el te rólladis hidgyed
| én édes kedves nényem.
Mert ki mulásomnak utólsó oráján
| felölled értekeztem.
(38a) Két kis arvaidnak jó egessęgeket
| męg áckoris örvendém.
[15.]
Az Attya Istennek büsęges áldása
| szallyon hát mint réátok.
Edes kedves nényem szép Vrfi társaim,
| Isten légyen hozzatok.
Az mit életemben vétettem tinéktek
| immár megboczássátok.
[16.]
Nem futkozok immár köztötök örömmel
| kedves udvarónk népe.
Nem vihettem vighez sok fogadásimat,
| kit mondottam ez testben.
Mert hoszszu életem lészen ez világon
| igy vólt nálam rendelve.
(38b) [17.]
Megh boczássátok hát szivetek boszuját
| kérlek felejczétek el.
Es az Vr Istennek tellyes életetekben
| szólgállyatok szentsęggel.
Az örög életben hidgyetek bizonnyal
| megh fizetnek bösęggel.
[18.]
Senki szépsęgében szép oltózetében
| közzületek ne bizzik.
Sem kazdagságában világi sok jokhoz
| bátor ne ragazkodgyék.+
Tekinczetek engem szemlelyetek+ testem
| nisze miképpen járék.
[19.]
Engemis szépséggel és ékes termettel
| sokan diczérnek vala.
(39a) Szép öltözötekkel fris kazdag élettel
| más meg nem halathata.
De az sarga halál nagy kegyetlenképpen
| lásd mint el szomoritá.
[20. ]
Buzgo remenseggel tiszta igaz hittel
| bizatok hát Istenben.
Hogy hóltotok után nagy diczössęgesen
| jöhessetek az menyben.
Az kit adgyon tinéktek Isten örökké
| mondgyuk, Amen.