### 12.

# Kovásznai Imre az Udvari Schola kéziratáról

### 1623. máj. 31.

Az US [= Szepsi Csombor Márton: Vdvari Schola… Bártfa 1623. RMK I. 527.] hátrahagyott kéziratának sorsáról tájékoztat Kovásznai Imre – az egyik sajtó alá rendező – Nyáryné Telegdy Annához írt levele:

„Nagod ithon nem letemben kildette volt viszsza az Praedicatiot melliet le iratatot vala Nagod, es iria hog az teobbit az Udvari Scholava1 eggiwt el kwldi Leocziere ki niotatatni, En mind varta az Nagod jambor szolgajat de ide nem jeot, en informalta volna az kiniotatas felol. Ez az viszsza kildetet Praedicatiot akariae Nagod ki niotatatni auagj Nem azt Nagod lassa, es feleole tudosiczon.” (Szepsi, 1623. máj. 31. Nr 09586/a. Teljes szövoge kiadva: Kovács Sándor Iván-Kulcsár Péter: A Bedegi Nyáry família nyomtató mestere: ifjú Klösz Jakab. MKSzle [= Magyar Könyvszemle] 1966. 334-335.) A levélben említett visszaküldött prédikáció Kovásznainak Nyáry Ferkó temetésén elmondott beszéde lehet – aminek Nyáryné által leíratott tisztázatát a nyomdába adás előtt át kell néznie –, a, többi beszéd pedig a NHP [= Négy szép hallottas Praedikatiok, Mellyek praedikaltattanak… Bedegy Nyari Ferenc… temetésén, bizonyos, tudos, bölcz Praedicatorok által, A. 1622. 9. Oct. Bártfa 1624. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 534. Sárospataki Könyvtár [= A Tiszáninneni Református Egyházkerület Nagykönyvtára, Sárospatak.] D 523.] egyéb anyaga.