A „szereczin leanyok”-ról szólva Csombor Márton a rabszolgakereskedelem angliai virágzására tesz utalást. A portugálok, spanyolok, hollandok után a XVI. század közepén Anglia is bekapcaolódott a rabszolgaszerző vállalkozásokba. 1620-ban megszerezte az ún. „asientó”-t, a spanyol király engedélyét is, s éppen Szepsi Csombor odautaztának évében, 1618-ban alakult meg Londonban az első rabszolgakereskedelemmel foglalkozó, államilag támogatott társaság. Vö. Felfedezők, kalózok, gyarmatosítók. Id. kiad. 133-134. A rabszolgavásár a városfalakon kívül eső negyedekben folyt (vö. M. Holmes, M. [= Martin Holmes: The London of Marton Csombor. New Hungarian Quarterly 1964. V. köt. 15. sz. 134-142.] 136. és Békés Á. [= Békés Ágnes: Szepsi Csombor Márton Angliában. Angol Filológiai Tanulmányok. Hungarian Studies in English. II. köt. Debrecen 1965. 5-35.] 16.), így utazónknak a Towertól kelet felé kellett fordulnia, elhagyván az akkori City területét.