Miért erőlteted Venus csatáját szűzlányok ágyát háborgatva, ha csúf és szegény vagy? Tán nem tudod, hogy Ida magas hegyei alatt Páris ítéletével a kegyes Venus vitte el az aranyszínű jutalmat? Venus már aranyos? A kegyetlen istennő gyűlöli a nyomorultakat, hiába járulsz küszöbéhez, ha mit sem vihetsz. Szeretni a gazdag tud és külsőt a pénz ad, a gazdag tud szeretni, mert sokat tud adni. Lágy ruhában jár a test ciprusi istennője, s bujálkodásra lágy fészket kíván. Te meg úgy állsz itt, mint a bozontos Polyphemus, tagjaidon fehér birka koszlott bőre lóg.