Szepsi Láni Mihály Csombor Mártonnak alighanem rokona. Hazai tanulmányok után 1607-ben wittenbergi, majd marburgi tanuló, 1609-ben rektor Sárospatakon. Egy év múlva gönci, majd szatmári lelkész, később Tarcalon működik, s Abaúj-Torna megyei esperes. 1634-ben halt meg. Károlyi Zsuzsanna temetésén 1622-ben ő is búcsúztatót mondott (ld. Exequiae Principales II. 235-250.), s prédikációja olvasható még a Szenci Molnár Albert szerkesztette Consecratio templi novi [= Consecratio templi novi, Az az, Az Vyonnan feleppitetett Bekeczi Templumnac es megszentelésekor… tétetött Praedicatiók… Szerk. Szenci Molnár Albert. Kassa 1625. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 546. Sárospataki Könyvtár NN 675.]-ban is. Vö. Zoványi [= Zoványi Jenő cikkei a „Theológiai lexikon” részére a magyarországi protestantizmus történetéből. Bp. 1940.] 451. Szenci Molnár emlegeti naplójában; egy 1608-as levelét is megőrizte, s 1613-ban meglátogatta Göncön. Vö. Napló [= Szenci Molnár Albert Naplója, levelezése és irományai. Kiad. Dézsi Lajos. Bp. 1898.] 47, 61, 70, 262, 331, 339, 352. Vö. még Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 7b. Ugyanezen időben tanul Heidelbergben Szepsi H. Mihály (vö. Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 341, 344.); kettejük nem tévesztendő össze! Dézsi pl. nem különbözteti meg őket pontosan (Napló [= Szenci Molnár Albert Naplója, levelezése és irományai. Kiad. Dézsi Lajos. Bp. 1898.] 514.).