Árgirus és a sánta ember epizódja az 1570-80-as években készült szerelmi história I. részének 110-116. strófájában olvasható. Szepsi Csombor utalása fontos adalék a mű utóéletéhez és kiadástörténetéhez: ez az első hivatkozó említés az Árgirusról. Ha nem hallomásból vagy kéziratból ismerte, akkor a história első nyomtatott kiadásának megjelenését 1620, sőt, ha az utalás naplójából való, 1616 előttre kell tennünk, Vö. Gulyás József: Az „Árgirus” korának kérdéséhez. EPhK [= Egyetemes Philologiai Közlöny] 1912. 188. Vö. még Kardos Tibor: Az Árgirus-széphistória. Bp. 1967. 235-247. Valószínűleg ismert más szórakoztató verses históriákat is. Vö. Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 398.