egy szörnyü maghas fa hid = a Prasný most, németül Staubbrücke. A vár északi oldaláról északi irányban szelte át a Jelení přikopyt (Hirschgarten). A vadaskert fölötti híd képe jól látható pl. Roelant Savery 1615-ben készült metszetén. Ld. Zdenek Wirth: Prag in Bildern aus fünf Jahrhunderten. Prag 1954. 17. sz. ábra. A különösen II. Rudolf idején virágzott császári állat– és növénykert fölött átívelő hidat és a nevezetes állatokat Miskolci Csulyak [= Miskolci Csulyak István: Diarium Apodemicum. Kézirat. OSzK [= Országos Széchényi Könyvtár] Oct. Lat. 656.] is emlegeti. Tíz évvel korábban az általa megcsodált fehér holló tölthette be „Herr Hans” szerepét (28b): „Ex arce ponte sublicio egressi ad occasum versus, vidi leonem praegrandem, cum leaena et catulo; feles transmarinas duas vulgo pesma dictas; unum leopardum in lecto jacentem, et nobis prope accedere volentibus vulnera aut certe morte minantem. Ibidem corvum candidum ferrea inclusum cavea.”