Nap nyugatra egy igen szép kapuia = az Aldgate, London legfontosahb keleti kapuja. Az égtájak közötti zavar – jegyzi meg M. Holmes, M. [= Martin Holmes: The London of Marton Csombor. New Hungarian Quarterly 1964. V. köt. 15. sz. 134-142.] 136. és Bélés Á. 16. – csak látszólagos: Csombor Márton valójában a város keleti végén, a mai Duke Street és Jewry Street táján lévő Aldgate-ről beszél, mely tőle, mint a városfalakon kívül álló szemlélőtől valóban nyugatra állt. A kapu már a XII. században megvolt, a fölötte lévő lakószobákat 1374-ben pl. Geoffrey Chaucer bérelte, 1606-ban lerombolták, s a szerző helyesen lemásolt felirata szerint 1609-ben épül újjá. A kapudíszekre vonatkozó megfigyelések viszont Békés Á. [= Békés Ágnes: Szepsi Csombor Márton Angliában. Angol Filológiai Tanulmányok. Hungarian Studies in English. II. köt. Debrecen 1965. 5-35.] szerint eltérnek az egykorú források adataitól. Ezekben az áll, hogy a homlokzatot két római katona, alatta I. Jakab szobra (Vivat rex felírással), a város felé néző oldalt pedig Fortuna, a Béke és a Könyörület allegorikus szobrai díszítették. Szerzőnk közlése mégsem lehet hibás, mert ő csak a kaput ékesítő királyi címert írja le („kin az Királynak czimere egy Harfa” – és sorolja tovább díszeit).