Kalmár János kettő is szerepel Kassa tisztségviselőinek 1621-es névsorában. Vö. Kerekes: Bethlen Kassán [= Kerekes György: Bethlen Gábor fejedelem Kassán 1619-1629. Kassa 1943.] 26, 28, 91, 131, 132. Az előbbi a debreceni származású communitási tag lehet (vö. Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 142.), ifjú Kalmár János adószedőtiszt pedig – ha nem amannak a fia – talán Túri Kalmár János, akivel egy 1618. dec. 11-i akta szerint Szegedi Mihály pereskedett (ld. Kassa város Levéltár AS [= Archív mesta Kosic. Archivum Secretum.]Fasc. S – Szegedi Nr 25.). Ismerjük egy 1618-as levelét is: valami szőlőeladási ügyben (2000 forintról van szó !) kéri a városi tanács segítségét (Uo. 5818/35.).