„Az nevezetes és közönsęges epületek” közül csak a fegyvertartó házat nem részletezi alább Szepsi Csombor; valószínűleg nem is látta. Erről Miskolci Szígyártó [= Miskolci Szígyártó János 1714-1716. évi Útinaplója. Kiad. Dézs Sándor. Protestáns Új Képes Naptár 1885. 44-59.] jegyez fel majd többet (49): „Amstelodamban való mulatásom alkalmatosságával meg jártam a fegyveres házat mellyben tartatnak vas derekok, sisakok, pántzélok, puskák, koszperdék, pár pistolok, kardok és egyéb fegyverek pro hominibus 100 000…” Később a tanácsházról szólva megjegyzi (53): „Ugyan ott az Armamentarium et alia Conclavia.”