Nagy hidgya = a Károly-híd, mely 1357 és 1503 között épült. Leírását ld. már Miskolci Csulyak [= Miskolci Csulyak István: Diarium Apodemicum. Kézirat. OSzK [= Országos Széchényi Könyvtár] Oct. Lat. 656.]nál (28b). Még részletesebben festi ezt „a’ hires Hidat, a’ mellynek Europába mássa kevés van”, Somody [= Somody István Utazása 1789 és 1790 Esztendökben… Kézirat. OSzK Oct. Hung. 755.] (120a): „Ezen Hidat épittette negyedik Károly Császár a’ mint egy ott a’ Hidon levö Veres Márvány kö oszlopon olvastatik eképen: Carolus IV. Aug. pontem extruxit…” stb.