Darholtz Ferenc a Balassihoz és Rimayhoz fűződő kalpcsolatairól ismert fintai idősb Darholtz Kristóf (megh. 1602) rokona, talán fia volt, s ő nemzette a Novissima Tubá-t fordító ifjabb Darholtz Kristófot. Vö. Nagy Iván [= Nagy Iván: Magyarország családai… I-XIII. köt. Pest 1857-1868.] III. 239., Eckhardt Sándor: Balassi Bálint kortársai. ItK [= Irodalomtörténeti Közlemények]1943. 132-139., Jenei Ferenc: A Balassi-hagyaték történetéhez – Pirnát Antal: Rimay Epicediumának latin kísérő szövegei. ItK [= Irodalomtörténeti Közlemények]1966. 190-208. és Herepei [= Herepei János: Adattár XVII. századi szellemi mozgalmaink történetéhez. I. köt. Polgári irodalmi és kulturális törekvések a század első felében. Szerk. Keserű Bálint. Bp.-Szeged 1965.] 52-53. (A Kristófokat korábban összekevertük: Acta Szeg [= Acta Univeraitatis Szegediensis. Acta Historiae Litterarum Hungaricarum.] 1958. 57-58., s legutóbb még inkább ezt tette mindhárommal a Magyar Irodalmi Lexikon. Bp. 1963. 237.) Bethlen Gábor hűségére állt; amikor a fejedelem elkoboztatta az ellene támadt pártütés résztvevőinek vagyonát, Darholtznak is juttatott szolgálataiért. Vö. Radvánszky [= Udvartartás és számadáskönyvek. I. köt. Bethlen fejedelem udvartartása. Közli Radvánszky Béla. Bp. 1888.] 184. és Kerekes: Bethlen Kassán [= Kerekes György: Bethlen Gábor fejedelem Kassán 1619-1629. Kassa 1943.] 92. 1616 és 1619 között több levelet váltott a kassai tanáccsal jobbágyai s egy egészen 1627-ig elhúzódó birtokper ügyében (ld. Kassa város Levéltár 5818/29-30, 36., 5871/6.). Vö. Kerekes: Almási [= Kerekes György: Almássy István kassai kereskedő és bíró üzleti-, köz– és családi élete 1573-1635. Bp. 1902.] 103-104. Tudunk irodalmi kapcsolatairól. Az 1630-ban megjelent Discursus de summo bono [= Szenci Molnár Albert: Discursus de summo bono, .Az legföb iorol… Ennekelötte Iosquinus Betulieus által… Lőcse 1630. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 594.] élén Szenci Molnár hódoló dedikációval tisztelte meg feleségével, Monaki Erzsébettel együtt. Megtudjuk innen, hogy „mind Deak és Magyar könyveknek olvasásában” gyönyörködő mecénás volt, s hogy Molnár Albert az ő anyagi segedelmével menekedett ki adósságaiból, s házasította meg egyik lányát. Vö. Napló [= Szenci Molnár Albert Naplója, levelezése és irományai. Kiad. Dézsi Lajos. Bp. 1898.] 393, 396-397. Frölich [= Frölich Dávid: Medulla Geographiae Practicae… Bártfa 1639. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]II. 536.] Dávid neki ajánlotta 1637-ben szerkesztett s Lőcsén kiadott kalendáriumát. Vö. Sztripszky Hiador: Adalékok… 1912. 1953.