A delfti tanácsház – a Groote Markton – 1618-ban égett le, s Henrik de Kayser (1565-1621), a kiváló holland építész és szobrász építette fel újra. Miskolci Szígyártó [= Miskolci Szígyártó János 1714-1716. évi Útinaplója. Kiad. Dézs Sándor. Protestáns Új Képes Naptár 1885. 44-59.] (51.), majd pedig Keresztesi [= Keresztesi József Akadémiai utazása, a’ külországokban. Kiadva: TSz [= Theológiai Szemle] 1925-1935.] már erről tudósít (TSz [= Theológiai Szemle] 1928. 109): „Templomnál szemközbe van a’ Város szép Palotája, széles és tiszta Platz lévén előtte. Ez mind kívül mind belöl oda illik Város-Házának.”