Az ajánlás és a forrásokból vett általános történeti-földrajzi rész (Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 148-153.) itt is megszakítja a már csak főleg városleírásokból álló naplót. Szepsi Csombor Hollandiában is alig időzött. Hogy máj. 8-tól pontosan meddig volt itt, azt sajnos nem árulja el, majd csak Rouennál említi, hogy oda május 24-én érkezett (Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 234.). Ha naplója adatainak hihetünk – márpedig más támaszunk nincsen –, akkor máj. 8. és 24. közé még az angliai utazás és időzés, a kontinensre való visszatérés, valamint a Dieppe-től Rouenig tartó út iktatandó be, így Hollandiára semmiképpen sem juthat több 7-8 napnál. Amszterdamban legalább két napot töltött (vö. Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 165: „… az Sylvanus erdei vad emberbe, minden, nap egy forintot attunk az gazdanak…”). Innen néhány óra alatt Leidenbe ért – az Amszterdam-Leiden távolság nem sokkal több 40 km-nél –, mert ahogy alább (Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 170-171.) elárulja, Voorschotenbe már gyalog érkezett, tehát Leidenig hajón utazott. Két rövid napot Leidenben is kellett időznie: sokat ír a városról, jár az egyetemen stb., s itt is megjegyzi (Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 169): „minden napra attam 28 stivért”. Voorschotentól Rotterdamig gyalogolt, útközben Delftben töltött egy éjszakát (Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 172.), egy napnál tehát ez az út is tovább tartott. Rotterdamban is vendégfogadót keresett (Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 174.), ami ismét legalább másfél napnyi időzésre mutat. Rotterdamból hajón indult Zeelandba (Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 175.), és Vlissingen után egy éjjel s egy nap elteltével pillantotta meg a Temze ostiumát (Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 186.). Mivel Rotterdamtól Vlissingenig ismét legkevesebb két nap utazással, nézelődéssel kell számolnunk, hozzávetőleges számítás szerint – s Hollandiára maximális időt kalkulálva – máj. 17. körül érkezhetett Londonba. Így Hollandiában máj. 8-tól kb. máj. 14-15--ig időzött.