Póhalmi István nagyidai polgár volt. Kassa város Levéltár három levelét őrzi. 1617. jún. 21-én Reiner Menyhártnak és Almási Istvánnak (5782/9 7.), márc. 23-án Koncsik Bálintnak ír (5782/146.) bizonyos behajtott juhok s egyéb gazdasági dolgok ügyében. 1618. jún. 26-án kéri a kassai tanácsot, jelenjenek meg kézfogóján: „legÿen ielen kegmetek itth az en Nagÿ Idaÿ szegenÿ hazamnal.” (5818/14.) 1624-ben Almási Istvánnal együtt a Szendrő völgye kerület gabonatized-szedője. Vö. Radvánszky [= Udvartartás és számadáskönyvek. I. köt. Bethlen fejedelem udvartartása. Közli Radvánszky Béla. Bp. 1888.] 172.