Az Király Castellya = a XVII. század elején a Tower volt, palotája pedig – ahogy erről alább (Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 206.) Csombor Márton is tudósít – a westminsteri városrészben állott. A Temze bal partján, a London Bridge-től délkeletre fekvő erődítményrendszert a XI. században kezdték építeni, esetleg már római épületmaradványokra. A hagyomány – mint ezt szerzőnk is említi – alapítását Julius Caesarnak tulajdonította. Ugyanezt írja pl. Hentzner [= Pauli Hentzneri Itinerarium Germaniae, Galliae, Angliae, Italiae… Huic libro accessere nova hac editione I. Monita peregrinatoria… Nürnberg 1629. Sárospataki Könyvtár Q 420.] 192. Szepsi Csombor ott-tartózkodása idején a Tower arzenál, kincstár és börtön. M. Holmes, M. [= Martin Holmes: The London of Marton Csombor. New Hungarian Quarterly 1964. V. köt. 15. sz. 134-142.] (135-136.) és Békés Á. [= Békés Ágnes: Szepsi Csombor Márton Angliában. Angol Filológiai Tanulmányok. Hungarian Studies in English. II. köt. Debrecen 1965. 5-35.] (16.) szerint az említett ágyúk bizonyára elhasznált, újraöntésre váró darabok voltak, győzelmi ereklyévé a néphagyomány avathatta őket. Ennek ellentmond a szemtanú Bethlen Mihály [= Bethlen Mihály Útinaplója. Kézirat. OSzK [= Országos Széchényi Könyvtár] Oct. Hung. 1261.], aki 1694-ben szemlélte meg Erzsébet trófeáit (997b): „Die’ 30. Delutan lattyuk a’ Tauwr Kastelyt a’ hol a Czeig hazat nézzük a’ hol sok nagy Agyukon kivül lattunk edgy granat hanyo nagy Csolnokat es Campana Urinatoriat [búvárharangot], fellyül pedig sok vas derekakat és azokban ki csínalt edgy néhany Kiralyokat… Megyünk onnan abban a Hazban a’ mellyben tartanak azok a’ Praedak a’ mellyeket Elizabetha nyert el a Spanyal Kiralytol Philippus II neve. es ott vagyon edgy fa Aldgyu és edgy bard, mellyel Henricus 8. Anna Boulionéa Feleségének a fejet el ütette.” A „rési düledék forma vár” leírását ld. még Sándor I. [= Sándor István: Egy külföldön utazó magyarnak jó barátjához küldetett levelei. Győr 1793.] 291.