Johann Ludwig Hawenreuter (1548-1618) a strasbourgi akadémia orvosprofesszora volt. Növendékei közé tartozott az útleíró Georgius Deidrich és Baranyai Decsi [= Tardy Lajos: Baranyai Decsi Czimor János Hodoeporiconja /1587./ FK [= Filológiai Közlöny] 1965. 359-371.]. Vö. Tardy Lajos: FK [= Filológiai Közlöny] 1965. 360, 369. Szenci Molnár Albert ugyancsak hallgatta őt. Strasbourgi tanulmányairól szólva emlegeti szótára első kiadásának előszavában, s tőle kapott bizonyítványát is megőrizte. Vö. Napló [= Szenci Molnár Albert Naplója, levelezése és irományai. Kiad. Dézsi Lajos. Bp. 1898.] 10, 420.