A katedrális sanctuáriumának ablakán bepillantva Csombor Márton az 1519-ben elhúnyt John Colet – Erasmus barátja, a St. Paul’s School megalapítója, a templom egykori dékánja –síremlékét látta. Az emlékmű tetején Colet mellszobra állott, a koporsó felett pedig egy fekvő csontvázalak emlékeztetett a halálra. Ezt vélhette utazónk az elhúnyt saját csontjainak. Az emlékmű eredetileg nyolcsoros sírverséből csak két sort betűzhetett ki, de azt sem pontosan, mert az általa idézett „Disce mori mundo, vivere disce Deo” szöveg nem fordul elő ismét; a fölötte olvasható „Morere mundo, ut vivas Deo” sorban ismerhette fel tévesen ugyanezt. A síremlék leírása és metszete: Sir William Digdale: History of St. Paul’s Cathedral. London 1658. 64-65. E mű nyomán tájékoztat M. Holmes, M. [= Martin Holmes: The London of Marton Csombor. New Hungarian Quarterly 1964. V. köt. 15. sz. 134-142.] 138. és Békés Á. [= Békés Ágnes: Szepsi Csombor Márton Angliában. Angol Filológiai Tanulmányok. Hungarian Studies in English. II. köt. Debrecen 1965. 5-35.] 19.