A Zsigmond császárral kapcsolatos közlés téves. A kápolna csak a székesegyház Zsigmond-kápolnája lehet – ahol a Czernin család tagjai nyugosznak –, de itt nem láthatta Csombor Márton a szepesi 13 várost elzálogosító császár sírját, mivel őt Nagyváradon temették el, hanem csak az 1613-ban elhúnyt Báthori Zsigmondét. Kettejüket kavarja tehát össze. A sírfeliratot közli Bod Péter: Hungarus tymbaules… Nagyenyed 1766. 76: Epitaphium „III. Sigismundi Báthori Principis Transilvaniae, Pragae in exilio An. MDCXIII. morte inopina extincti, Aetat. suae XLI” stb.