nagy magos kö epületek… szép balványockal = M. Holmes, M. [= Martin Holmes: The London of Marton Csombor. New Hungarian Quarterly 1964. V. köt. 15. sz. 134-142.] (135.) és Békés Á. [= Békés Ágnes: Szepsi Csombor Márton Angliában. Angol Filológiai Tanulmányok. Hungarian Studies in English. II. köt. Debrecen 1965. 5-35.] (14.) úgy véli, hogy az általános megjegyzések elsősorban a homlokzatával a Cornhillre néző Gresham’s Royal Exchange épületére vonatkoznak. A kereskedelmi célokat szolgáló palotát 1571-ben nyitotta meg Erzsébet királynő, s az 1666-os tűzvész pusztította el. Szepsi Csombor e ponton visszafordult dél felé, s ismét a London Bridge-hez ért.