A Melda családhoz érdekes kapcsolatok fűzték Rákóczi Zsigmond Lengyelországban tanult íródeákját, a későbbi eperjesi jegyzőt, Sárosi Mártont. Egyik verse Melda Györgyné hozzá írott levelének hátlapján maradt fenn. Vö. RMKT XVII. 1-3. [= Régi magyar költők tára. XVII. század. I-III. köt. Szerk. Klaniczay Tibor és Stoll Béla. Bp. 1959-1961.] XVII. 1. 615-617. Meldáné 1604 húsvét utáni hétfőjén kelt levelét özvegyként írta alá, elképzelhető tehát hogy az Europica Varietas-ban emlegetett öreg Melda Györgyné véle azonos, hisz 1604 óta 16 év telt el. Ebben az esetben az a Melda György, kinek Csombor Márton az az útleírás cseh fejezetét dedikálja (Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 359.), fia lehetett, s így talán fia volt Melda István is, akit meg a Sziléziáról szóló fejezet ajánlása (Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 383.) emleget. A másik lehetőség szerint öreg Melda Györgyné az ifjak nagyanyja volt, a Sárosival levelező özvegynek pedig anyósa. Mivel Sárosi 1641-ben halt meg, feltehetően ő az a „Szarosi Marton” aki a kassai adófizetők 1633-as jegyzékében szerepel. Vö. Wick: Kassa [= Wick Béla: Kassa története és műemlékei. Kassa 1941.] 96.