csombor (vagy csombord) = borsfű, putnokfű (satureia hortensis, pulegium). Vö. SzMA [= Szenci Molnár Albert: Dictionarium Latinoungaricum… –Dictionarium Ungarico-Latinum… Nürnberg 1604, RMK I. 392., 393. és Frankfurt 1644., 1645. RMK I. 759., 776.], NytSz [= Szarvas Gábor-Simonyi i Zsigmond: Magyar nyelvtörténeti szótár. I-III. köt. Bp. 1890-1893.]. Részletesen ír róla Pécsi Lukács [= Pécsi Lukács: Az Keresztyen szuzeknec tiszteseges koszoroia. Nagyszombat 1591. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 250.] (556b): „…amaz szép virag Pulegium, putnoc, auagy czombor… leuele… hasonlatos az maioranahoz… igen közel az földön neuekedic… ott örömest meg marad, szaporodic, es ki teried, vgy hogy vgyan nagy mezöket el fogion, ezert neueztetic pulegiumnac a pululando, hogy igen el szaporoszik… midön minden egyeb füuec az heüsegtul meg heruadnac, es szaradnac, ackor keszd… viragozni… ez fünec igen beü, es erös illattya vagyon, es azert valamennire vgyan kesserü, es chipös szaga vagyon… az virag, midön ember feien hordozza, akar minemü férget ki kerget, es ha vizben meg fözic, minden viszketeket az börnec, ha vele mossac, meg enyhiti…” A Csombor családnevet a XVI-XVII. századtól kezdve többen viselték. 1518-ban Blasius Chombor-t említik (ld. Szamota-Zolnai id. oklevélszótárában 135.), 1633-ból Tolcsvai Csombori Jánosról tudunk (vö. Zoványi [= Zoványi Jenő cikkei a „Theológiai lexikon” részére a magyarországi protestantizmus történetéből. Bp. 1940.] Jenő: A zempléni ref. diocesis zsinatai 1629-1645-ben. TT [= Történelmi Tár] 1909. 434.), 1636. okt. 20-án Csombor János – talán szerzőnknek rokona – címeres nemeslevelet nyer, amit Torna megye hirdetett ki 1637. márc. 4-én (vö. Kempelen [= Kempelen Béla: Magyar nemes családok. I-XI. köt. Bp. 1911-1932.] III. 215.). A Borsod-Abaúj-Zemplén megyei Szomolyán ma is él öt Csombor család, tagjai az 1779-ben született katolikus Csombor Józsefet tekintik ősüknek. (Nagy József tardi ált. isk. igazgató – felesége szomolyai Csombor Mária – szíves közlése nyomán.)