Varannai András Kassának Bocskay és Bethlen előtti meghódolásában egyaránt jelentős szerepet játszott: 1604-ben és 1619-ben is a tárgyaló küldöttségek tekintélyes tagja. 1621-22-ben a város bírája. 1623-ban a fejedelem kamaragróffá tette, így lett Bethlen kassai pénzverdéjének inspektora. Első felesége Alvinci Péter lánya volt. 1632-ben a szepesi kamara pénztárosaként hunyt el. Vörösmárvány síremléke ma a Sz. Mihály kápolna külső falán látható. Vö. Radvánszky [= Udvartartás és számadáskönyvek. I. köt. Bethlen fejedelem udvartartása. Közli Radvánszky Béla. Bp. 1888.] 174, 217., Kerekes: Almási [= Kerekes György: Almássy István kassai kereskedő és bíró üzleti-, köz– és családi élete 1573-1635. Bp. 1902.] 105, 137. és Uő: Bethlen Kassán 128. Wick [= Wick Béla: Kassa régi síremlékei XIV-XVIII. század. Kosice 1933.] által kiadott testamentuma szerint (mai jelzete: Kassa város Levéltár AS [= Archív mesta Kosic. Archivum Secretum.]Lad. GG Fasc. Varanaj Nr 2-3.) hatalmas vagyona volt: több ezer aranyról, ezüstről, tokaji szőlőkről végrendelkezik, papoknak, „Scholabeli Deakoknak” egyaránt gazdagon hagyatkozik, s első apósának, Alvincinak pl. „egy szep saphyros gyeoreőt” adományoz. Ld. Wick [= Wick Béla: Kassa régi síremlékei XIV-XVIII. század. Kosice 1933.] 38-45. A Szenci Molnár és az Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] által egyaránt emlegetett Szepsi H. Mihályt, Csombor Márton régi jóakaróját, Varannai András támogatta külföldi tanulmányai idején. Vö. Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 344. Kezünkbe került egy Láng Jánoshoz írott levele (Tokaj 1617. okt. 19. Kassa város Levéltár 5782/84.), s jelezhetjük a Nyáryakhoz fűződő kapcsolatait, utalhatunk egy későbbi alumnusára is. 1628. máj. 16-án Nyáryné varannai megbízottai tájékoztatják asszonyukat „az Kaszay Schola Mesternek Varanora valo el júveteleröl”, s azt írják: „akkor Kaszan letűnkben neminemu reszból Faútorit, kiúálkepen Varanaÿ Andras Vramot az kinek Alúmnúsa megh tanaltúnk vala… aztjs mondotta Varanaÿ Vram… hogÿ szok feő Embereknek Fiokott tanitana”. (Nr 09556.) Nevét ld. még Zolnai György Várday Katához (Rozgony 1619. júl. 16. Nr 10993.) és Satho István Telegdy Annához írott leveleiben (Varannó 1623. ápr. 3. Nr 09755.).