nagy hordo = az ún. Grosses Heidelberger Fass, a várbeli gótikus Fassbauban. János Kázmér választófejedelem készíttette 1589-ben. Ennek űrtartalma 132 Fuder volt, s a város 1622-es feldúlásakor elpusztult. Ma a harmadik látható, mely 1751-ben készült. Miskolci Csulyak [= Miskolci Csulyak István: Diarium Apodemicum. Kézirat. OSzK [= Országos Széchényi Könyvtár] Oct. Lat. 656.] (52a) még az elsőről, Teleki József [= Teleki József Naplói. Kézirat. MTA Kvt K. 373/I-II.] pedig – miután a XVII. század végén feldúlt vár elhagyatottságát felpanaszolta – már a harmadikról emlékezik meg (I. 121b): „meg nézvén épen nem olyannak találtam a kiben egy … Fejedelem illendöképen lakhatna. Most már elis hagyatott, és pusztuláshoz közelít. Különben eleg magos, es Statuas epület, de rut gusztussal van. és nem eleg tagas. Alatta vagyon egy pintze a’ kiben vagyon az hires és egész vilagon leg nagyobb hordo melyben vagyon 236 fuder…” Keresztesi [= Keresztesi József Akadémiai utazása, a’ külországokban. Kiadva: TSz [= Theológiai Szemle] 1925-1935.] a palota és az Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] emlegette kert leírásakor még részletesebben számol be a nem mindennapi látványosságról (TSz [= Theológiai Szemle] 1925. 532-533.).