Rodolphus Agricola = Roelof Huysman (1443-1485) a Groningen melletti Baflo szülötte, Heidelbergben halt meg. A híres vándorhumanista tudós és pedagógus De formando studio írott levelét – melyben a földrajzi ismeretek elmélyítését is szorgalmazza – Szenci Molnár Albert tette nálunk is ismertté a szótára 1621-es kiadásának függelékéül közölt Syllecta Scholasticá-ban. Vö. Napló [= Szenci Molnár Albert Naplója, levelezése és irományai. Kiad. Dézsi Lajos. Bp. 1898.] 82. és Molnár Aladár [= Molnár Aladár: A közoktatás története Magyarországon a XVIII. században. Bp. 1881.] 36-43.