Az 1616. ápr. 26-tól júl. 7-ig tartó varsói országgyűlésen (vö. EVL [= Martona Csombora Podróz po Polsce. Tlumaczył Jan Slaski. Tłumaczenie zostało dokonane przy współpracy doktora Sándora Kovácsa. Przypisami opatrył Wacław Zawadzki. Varsó 1961.] 22.) részt vevő Nagy Balázs – aki szerzőnk szerint 1619-ben már elhunyt Kassa jobbágyfalvában, Garadnán – ismeretlen előttünk. Talán azonos azzal a Nagy Balázzsal, aki 1610-ben kapott nemesi levelet. Vö. Illéssy János-Pettkó Béla: A királyi könyvek. Bp. 1895. 273. Vagy a korábban (Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] 3-4.) emlegetett, Lengyelországban szolgáló hajdú legények hadnagya lett volna?