A nürnbergi Fehér Ló fogadóhoz megjegyezzük, hogy több mint másfél századdal később Somody [= Somody István Utazása 1789 és 1790 Esztendökben… Kézirat. OSzK Oct. Hung. 755.] István és diáktársai ugyanitt szálltak meg – talán épp az Europica Varietas [= Szepsi Csombor Márton: Evropica Varietas… Kassa 1620. RMK [= Szabó Károly-Hellebrant Árpád: Régi magyar könyvtár… I-III. köt. Bp. 1879-1898.]I. 500.] sugallatára – (31a): „1789 6dik jul. . , viszsza jöttünk Norimbergába és ott a’ hol az elött voltunk a’ fejér ló tzimerü vendég fogadoban fogadtunk szállást és kosztot egy hétre négyen…”, alább (39a): „Norimbergába a’ Fejér ló tzimerü vendég fogadoban Albrecht nevü igen betsületes és jó embernél öt hétig igen jól éltünk”.