Monardes és Clusius egy kötetben kerülhettek szerzőnk elé, ha hivatkozása nem földrajzi műből való. Clusius (Charles de l’Ecluse, 1526-1606), híres németalföldi botanikus – kinek a magyar flóra feltérképezésében is nagy érdemei vannak – 1574-ben adta ki Antwerpenben a spanyol Nicolas Monardes munkáját (Historia medicinal de las cosas que se traen de nuestrus Indias occidentales. Sevilla 1569.) latin fordításban: De simplicibus medicamentis ex occidentali India delatis, quorum in medicina usus est. Monardes művének második (1579) és harmadik (1582) kiadását is lefordította latinra. Vö. Gombocz Endre: A magyar botanika története. Bp. 1936. 73.